stanford-oval/wikipedia huggingface dataset:
עידן ליפר
מבחר מעבודותיו > בלהקת הנוער היצוגית של תל אביב - השכנים של צ'יץ'

2007 מילי והעיר הגדולה - בימוי וניהול מוזיקלי
2008 התייר בישראל 0:6 - ניהול מוזיקלי
2008 המכשפה מעוץ (ויקד) - בימוי וניהול מוזיקלי
2009 הנרקוד - ניהול מוזיקלי
2009 לא רק בלונדינית (ליגלי בלונד) - בימוי וניהול מוזיקלי
2010 שלוש עשרה (13) - בימוי וניהול מוזיקלי
2010 נוטרה-דאם (הגיבן מנוטרדם) - בימוי וניהול מוזיקלי
2011 חנות קטנה ומטריפה - בימוי וניהול מוזיקלי
2011 המכשפה מעוץ (ויקד) - בימוי וניהול מוזיקלי
2011 הקוסם מארץ עוץ - ניהול מוזיקלי
2012 אביב מתעורר - בימוי וניהול מוזיקלי
2012 שלוש עשרה (13) - בימוי וניהול מוזיקלי
2012 אוליבר טוויסט - ניהול מוזיקלי
2012 בת הים הקטנה - ניהול מוזיקלי
2013 נוטרה-דאם (הגיבן מנוטרדם) - בימוי וניהול מוזיקלי
2013 חנות קטנה ומטריפה - בימוי וניהול מוזיקלי
2013 הקוסם מארץ עוץ - ניהול מוזיקלי
2013 הומור ובורקס (מחזה מקורי)
2014 לא רק בלונדינית (ליגלי בלונד) - בימוי וניהול מוזיקלי
2014 מטילדה - בימוי וניהול מוזיקלי
2014 מרי פופינס - ניהול מוזיקלי
2015 רנט - בימוי וניהול מוזיקלי
2015 שלוש עשרה (13) - בימוי וניהול מוזיקלי
2015 אנני - ניהול מוזיקלי, בהשתתפות מאיה לבני
2016 שיקגו - בימוי וניהול מוזיקלי
2016 חנות קטנה ומטריפה - בימוי וניהול מוזיקלי
2016 הקוסם - ניהול מוזיקלי
2017 שלוש עשרה (13) - בימוי וניהול מוזיקלי
2017 אביב מתעורר - בימוי וניהול מוזיקלי
2017 מרי פופינס - ניהול מוזיקלי
2018 לא רק בלונדינית (ליגלי בלונד) - בימוי וניהול מוזיקלי
2018 חנות קטנה מטריפה - בימוי וניהול מוזיקלי
2018 המחזמר "שרק". - ניהול מוזיקלי
2019 המחזמר קרי - בימוי וניהול מוזיקלי
2019 המחזמר מטילדה - בימוי וניהול מוזיקלי
2019 המחזמר אוליבר טוויסט
2020 המחזמר מלצרית - בימוי וניהול מוזיקלי
2020 שלוש עשרה (13) - בימוי וניהול מוזיקלי
2020 אנני - ניהול מוזיקלי
2022 תווי חייו של האוורד בארנס - בימוי וניהול מוזיקלי
הערות שוליים

↑  השכנים של צ'יץ', באתר קאנטרי רוזין
1 2 3  המסלול לתיאטרון ולמחזות זמר, באתר קאנטרי רוזין
↑  ברודוויי בתל אביב: מפגש עם דארן כהן, באתר "הבמה"
↑  המסלול לתיאטרון ומחזות זמר, באתר Glartent
↑  המסלול לתיאטרון ומחזות זמר, באתר SchoolAndCollegeListings
↑  ‏Shadows - The Musical, באתר bandcamp
↑  מרט פרחומובסקי, עכבר העיר, "ימים רגילים": רמה מקצועית נדירה, באתר הארץ, 19 בספטמבר 2016
↑  ביקורתיאטרון: הפקה ישראלית בלונדון של המחזמר ״ימים רגילים״, באתר לונדון עכשיו
↑  שרונה פיק עושה צ'ייקובסקי, באתר החדשות 13
↑  המחזמר "חמש השנים האחרונות" - לראשונה בישראל, באתר פשבר
↑  5 השנים האחרונות, באתר מסטיק
↑  המחזמר אבניו קיו Avenue Q, באתר ארגון המורים
↑  ‏A New Israeli Production of AVENUE Q will be Presented this March, באתר broadwayworld
↑   חנות קטנה ומטריפה (מחזמר)
↑  לא רק ירוקה - קונצרט מוזיקלי ברוזין, באתר דיגיתל
↑  שגיא בן נון‏, הזוכים הגדולים בפרסי התיאטרון 2016: "בילי שוורץ" ו"רומיאו ויוליה", באתר וואלה, 20 במאי 2016
יעקב בר-און, ‏מהפך בפרסי התיאטרון: לראשונה יותר זכיות לתיאטראות הפריפריה מל"הבימה" ו"הקאמרי", באתר מעריב אונליין, 20 במאי 2016
↑  ‏Kaye, Plunkett, Comstock Perform in Any Wednesday Events, Dec. 7 & 14, באתר broadwayworld
↑  ‏Avenue Q - ישראל, באתר JumpStarter
↑  אל: אוון הנסן, באתר דיגיתל
↑  השכנים של צ'יץ' - המכשפה מעוץ, באתר הבמה
↑  המחזמר חנות קטנה ומטריפה בעברית, באתר עיריית תל אביב-יפו
| --- | --- |
בקרת זהויות :  NLI: 987012716068405171 
לוגו המסלול לתיאטרון ומחזות זמר
חומש (הלכה)

חוֹמֶשׁ הוא תשלום המתוסף על פי ההלכה לחיובי תשלום מסוימים. במקרים שבהם חייבים להוסיף חומש, יש להוסיף על תשלום הקרן עוד רבע משוויו, כך שהתוספת היא חמישית מן התשלום הכולל.
המקרים בהם יש להוסיף חומש על הקרן

את החומש מוסיפים על הקרן במקרים הבאים:
האוכל בשוגג תרומה, חלה או ביכורים, עליו להביא לכהנים פירות בשווי המאכל, ולהוסיף עליהם חומש.
הפודה מעשר שני או נטע רבעי השייך לו, מוסיף חומש על סכום שוויו.
הפודה הקדש השייך לו מוסיף חומש על סכום הפדיון.
המועל בהקדש – חייב לשלם את הנזק להקדש בתוספת חומש.
גזלן הנשבע שבועת שקר כדי להיפטר מחיוב ממון, ואחר כך חזר בו מיזמתו והודה על השקר, מוסיף חומש על שווי הגזלה.
גנב שנתפס לאחר שגנב פרה או כבש ונשבע שאינו גנב והוכיחו אחר כך שהוא גנב – משלם תשלומי ארבעה וחמישה ועליהם מוסיף חומש על שווי הגנבה
אופן חישוב החומש

אופן חישוב החומש תלוי במחלוקת תנאים: רבי יאשיה סבור שיש להוסיף 25% מסכום הקרן, ונקרא חומש, מפני שהתוספת מהווה חמישית מהסכום הכולל. שיטת חישוב זו קרויה בטרמינולוגיה הלמדנית "חומש מלבר". רבי יונתן חולק וסובר שיש להוסיף רק 20% מסכום הקרן, כלומר, חמישית מן הסכום. שיטת חישוב זו קרויה "חומש מלגאו".
להלכה, נפסק כרבי יאשיה שיש להוסיף חומש מלבר.
הבעלות על החומש

לפי ההלכה שייך החומש למקבל הקרן, למרות שהוא אינו חלק מסכום התשלום העיקרי. ולכן, במקרה שמועל בהקדש הפריש חומש ומעל בו, דינו כמי שמעל בהקדש עצמו וחייב לשלם חומש על סכום החומש. וכן אם אכל תרומה בשוגג והפריש פירות בשווי הקרן והחומש ואכל את פירות החומש, חייב להוסיף לכהן חומש על החומש המקורי. וכן אם ירצה המקבל למחול את החומש, נמחל תשלום החוב ולא צריכים לשלם את החומש.
ראו גם

חומש (צדקה)
הערות שוליים

↑  משנה, מסכת בבא מציעא, פרק ד', משנה ח'.
↑  תלמוד בבלי, מסכת בבא מציעא, דף נ"ד, עמוד א'.
↑  משנה, מסכת תרומות, פרק ז', משנה ד'
דורי בן זאב

| --- | --- |

דורי בן זאב באוקטובר 2009
 לידה:  15 במרץ 1949 (בן 76) תל אביב-יפו, ישראל ישראל
 מדינה:  ישראל 
 תקופת הפעילות:  מ-1966
 עיסוק:  שדרן רדיו, זמר, קומיקאי
 פרסים והוקרה:  פרס לנדאו (2016)
 https://doribenz.co.il/
 פרופיל ב-IMDb
 
אלדורי (דורי) בן זאב (נולד ב-15 במרץ 1949) הוא שדרן, פזמונאי, זמר, שחקן, קומיקאי, מדבב, מפיק מוזיקלי וקופירייטר ישראלי. זוכה פרס לנדאו לאומנויות לשנת 2016.
ביוגרפיה

בן זאב נולד בתל אביב לבתיה, מורה במקצועה, ולשחקן מרדכי בן זאב. אחותו היא הפזמונאית חמוטל בן זאב, ואחיו הוא השחקן ערן בן זאב. בגיל צעיר עברה משפחתו לחיפה בעקבות הקמתו של התיאטרון העירוני חיפה, שאביו היה בין מייסדיו.
לפני שהתגייס לצה"ל התארח בן זאב במופעים של להקת פיקוד צפון והציג בפני חיילים קטעי הומור שונים. עם גיוסו שירת בתיאטרון צה"ל ובלהקת גייסות השריון. לאחר מכן הועבר לגלי צה"ל, שם היה בתחילה כתב צבאי, אך עד מהרה החל לשדר פינות משעשעות ותוכנית ד"שים שבועית בשם "ממנו אלייך" (בסוף 1970).
סגנון ההגשה המשוחרר של בן זאב היה חריג וחדשני ביחס למה שהיה נהוג אז ברדיו הישראלי - שבו עדיין הייתה נהוגה מסורת של הגשה פורמלית מוקפדת - וכך גם המוזיקה שהשמיע. בן זאב הכריז ששם התוכנית הוא "כלבים רצים חופשי", ונהג לסיים כל תוכנית בשיר "If Dogs Run Free" של בוב דילן. בין היתר, נוסדה בתוכנית זו "פינת פוגי", בה התארחה להקת כוורת, לפני שהיא גובשה באופן רשמי וכשחבריה עדיין שירתו בלהקת הנח"ל. ידידותו עם אהרלה קמינסקי ותמיכתו של בן זאב בלהקת הפלטינה זכו למחווה בקטע "די ג'יי דורי".
בתקופה זו כתב בן זאב שירים ומערכונים, והשתתף בתוכניות כמו "לול", שם השתתף בין השאר באחד מהמערכונים המפורסמים בתוכנית, "חידון התנ"ך". הוא גם ערך מופעי סטנד-אפ, בטרם היה הדבר מקובל בישראל. ב-1970 שיחק במחזמר עיר הגברים. בשנת 1973 גילם תפקידים קטנים בסרטים חגיגה לעיניים והמשכנע בע"מ.
ביוגרפיה > האלבומים הראשונים

אלבומו הראשון של בן זאב היה "הכיוון מערב", שיצא בשנת 1975 בחברת התקליטים "פולידור" וכלל עיבודי ג'אז של אלונה טוראל לשירים אשר הוקלטו במסגרת תוכנית הרדיו של בן זאב, בהפקתו של לואי להב. באלבום נכללו שירים ומחזות קטנים שבן זאב כתב והלחין, ביניהם "הסתובבתי ברחובות", "לא ידעתי", "מידל איסט", "היי ג'רי", "איש חתונה", "אני חולם על הקיץ" ושיר הנושא (של חנוך מרמרי). בהקלטות האלבום השתתפו אמנים רבים, ובהם דני ליטני במפוחית, יצחק קלפטר בגיטרה, מאיר ישראל בכלי הקשה וגידי גוב, שלום חנוך, יהודה עדר, אריאל זילבר ושלישית שוקולד מנטה מסטיק בקולות. האלבום זכה להצלחה גדולה.
אלבומו השני של בן זאב יצא ב-1977 בחברת "התקליט" ונקרא "לימונדה". סגנון האלבום היה מגוון יותר, ונכללו בו שיר הרגאיי "למון טרי" (תעתיק של השם באנגלית "Lemon Tree", ובעברית: "עץ לימון") שכתב והלחין שלום חנוך, וכן עיבודי רוק של מתי כספי לשירים "ואתם רוקדים", "20 ריחות לאורך השדירה" ו"לילה בלי לישון". בן זאב כתב והלחין כמעט את כל השירים באלבום שזכה להצלחה רבה בזכות הלהיטים "ואתם רוקדים" ו"למון טרי". בן זאב הפך בעקבות הוצאת התקליט לאחד מזמרי הרוק הישראלי המפורסמים ביותר, אך קיים רק שלוש הופעות ובחר דווקא להנחות את תוכנית הטלוויזיה "עוד להיט".
בן זאב החל לשתף פעולה עם הזמר יגאל בשן, וכתב לו שירים לאלבומיו "מכת שמש" ו"איתך הלילה" שיצאו ב-1978 ו-1979, ואף השתתף בהפקתם.
באוגוסט 1978 הנחה בן-זאב את פסטיבל הפופ והרוק שהתקיים בנואיבה שבסיני, כתב את מילות שיר הנושא, וביצע את "ננסי ננסי" (עיבוד: רוני וייס) ו"מידל איסט" (עיבוד: אלונה טוראל). בסוף השנה השתתף בן זאב בפסטיבל שירי הילדים מספר 9 עם השיר "התחביב שלי לישון" (מילים: רענן דהרי, לחן: אילן ששון, עיבוד: רוני וייס). בנוסף ביצע והשתתף בשיר "אהבה בשניים" בסרט מיליונר בצרות.
ב-1979 הוציא בן זאב את אלבומו השלישי "אפרוחים" בחברת התקליטים "ישראדיסק". "אפרוחים" היה מורכב משירי ילדים בלבד, וקטעי מעבר משעשעים בעיבודי דיסקו של אורי קריב. בין השירים הבולטים באלבום: "א.ה.ב.ה", "דורי בן זה לא בוני אם", מחרוזת אפרוחים, ו"מה אתה רוצה להיות כשתהיה גדול". עוד באותה שנה ביצע את השיר "עוברים דירה", שכתב והלחין (עיבוד: אלונה טוראל) בפסקול הסרט "דיזנגוף 99", ושר קולות בהקלטת השיר "רק דרך אחת" מתוך אלבום הבכורה של דויד ברוזה.
ביוגרפיה > שנות השמונים

בתחילת שנות השמונים כתב בן זאב מילים לשירים רבים, לו ולאמנים אחרים. בין היתר כתב את "המנקה במלון", "רדיו חזק" ו"עוד ילדה יפה" לתיסלם, "הלילה" ו"שורפת את הלב" לחמסין וכן "אחרי כל הדיבורים" ו"אבא הלך לעבודה" לאפרים שמיר.
ב-1982 לאלבומה של שרי "פסיעה אחת קדימה" כתב את מילות השיר "אני והוא על ענן". באותה שנה השתתף כזמר בתוכנית הטלוויזיה "עמק הנהר האדום", שבה בוצעו בעברית שירי קאנטרי מפורסמים בתרגומים של אהוד מנור ועיבודים של מתי כספי. בן זאב שר בתוכנית שלושה שירים כסולן, ביניהם "ג'ון בריון" (במקור "Big Bad John" של ג'ימי דין) שהפך ללהיט הגדול והמוכר שיצא מהתוכנית, ושר בשניים נוספים עם יתר משתתפי התוכנית.
ב-1985 יצא אלבומו "גנבים", שהכיל את שיר הנושא שכתב והלחין שלום חנוך ואשר הפך ללהיט. בנוסף הכיל האלבום שירים שכתב בן זאב בהלחנתו ועיבודו של נתן כהן, כ"מלון אורחים", "קצב הדוס", "ילד תל אביבי", "אהבה ממבט ראשון", "תחתונים" ו"קבלן".
בדצמבר 1985 השתתף בפסטיבל שירי הילדים מספר 16 עם השיר "לב סוכרייה" שכתב בעצמו ללחן ועיבוד של הנרי ברטר.
ב-1986 השתתף בסרט "הקרב על הוועד" בתפקיד השכן העיוור.
ביוגרפיה > שנות התשעים

בן זאב המשיך לשדר ברדיו, לכתוב ולשיר גם בשנות ה-90. הוא שר בשירם של נוער שוליים "ים לבן", וכתב ליגאל בשן, לדני בסן ועוד.
בשנת 1991 יצא אלבומו החמישי של בן זאב, "חניה פרטית". את האלבום הפיק עופר מאירי, שגם הלחין בו, בין היתר, את "חניה", "פגישה מקרית" ו"היי שלום". בהלחנת האלבום השתתפו גם שלומי ברכה שהלחין את "העיר הזאת" למילים של יעקב רוטבליט, משה לוי ומאיר ישראל. להיטי האלבום היו "סוף שבוע בכפר" שכתב והלחין מאיר אריאל, "לאה גנוב" שכתב והלחין שלום חנוך ו"שיר הבלבול" שכתב בן זאב והלחין משה לוי, וגרסתו המקורית הייתה קצרה יותר והופיעה בפרסומת למוצרי חלב.
בקיץ 1991 הגיש בטלוויזיה החינוכית את התוכנית "דגי דיגיטלי". בתחילת שידורי ערוץ 2, שעלה לאוויר בשלהי 1993, הגיש את תוכנית הטלוויזיה "דורי באוויר". באותה תקופה דיבב בן זאב את דמותו של "הוגו" בערוץ הילדים.
ב-1994 יצאה גרסת התקליטור לאלבומו הראשון של בן זאב "הכיוון מערב". בהמשך השנה הוציאה חברת "הד ארצי" לבן זאב אוסף ראשון עם מיטב להיטיו. אלבום האוסף הוא התקליטור השני בו הופיעו שירי אלבומו הראשון והיחיד שכלל שירים מאלבומיו "לימונדה" ו"גנבים".
בסוף שנות התשעים שידר בן זאב בתחנת הרדיו 88FM את התוכנית "טרמפ".
ביוגרפיה > במאה ה-21

בשנת 2000 הפיק בן זאב בין את אלבומו של מאיר אריאל "מודה אני", שיצא לאחר מותו והכיל שירים שהשאיר אחריו. בן זאב אף הפיק והנחה שני מופעים לזכרו של אריאל, "עם הגב לים" בשנת 2000 ו"ערב כחול עמוק" בשנת 2001. ב-2004 יצאה גרסת התקליטור לאלבומו "אפרוחים". בשנת 2006, לאחר 15 שנה בהן לא הקליט דבר, הוציא בן זאב סינגל חדש בשם "בואי".
בשנת 2004 החל בן זאב להופיע יחד עם הלשונאי רוביק רוזנטל במופע "אין עלייך אחותי", העוסק בעברית העכשווית, ומשלב מונולוגים ודיאלוגים, קטעי סטנד-אפ ושירים, בליווי הפסנתרן תומר מזמר.
בשנת 2006 גילם את גושגיצה בסדרה "האלופה".
בשנת 2007 החל לשדר בתחנת הרדיו 99 תוכנית בוקר יומית בשם "טרמפ". בשנת 2009, דיבב בן זאב את קולו של ביאליק בסדרת האנימציה הישראלית "סלב'ס". באותה שנה שיחק בסרט "ג'וליה מיה".
בשנת 2010 הוציא בן זאב אלבום מקורי ראשון מאז "חניה פרטית", בשם "מתחת לכובע".
בשנת 2011 הוציא בן זאב את השיר "נערה ברוטשילד" שנכתב בעקבות המחאה החברתית, בשנת 2012 הוציא את השיר "קח כדור", שמבוסס על פרשת הכדורים הפסיכיאטריים שבתוכנית "האח הגדול".
בשנת 2016 הוציא את השיר "רעש במנוע" שנכתב על ידי מאיר אריאל.
החל מפברואר 2012 מגיש בן זאב את תוכנית הרדיו "בן זאב לסוף שבוע" בתחנת הרדיו 88FM בימי שישי בצהרים, בתוכנית זו מנוגנת לרוב מוזיקה קלה מהארץ ומהעולם והיא מלווה בסגנונו הייחודי של בן זאב, המשלב קטעי קישור משעשעים ושימוש חוזר בביטוי "היי ידידיי", המזוהה איתו.
בשנת 2014 הגיש בן זאב, לצד שני נחשוני, את תוכנית הבוקר של "רשת", "רגע לפני העולם הבוקר",  ששודרה לפני "העולם הבוקר".
בעבר הרצה בבית הספר לתקשורת של אוניברסיטת אריאל . משנת 2000 מלמד בן זאב באקדמית של ת"א-יפו סדנת רדיו בשם "יצירתיות ברדיו" ובבית הספר למקצועות הרדיו "בלה-בלה". משנת 2014 הוא מלמד ומביים באקדמיה לאמנויות המופע, תל אביב.
בשנת 2016 זכה בן זאב בפרס לנדאו לאומנויות. בשנה זו התארח וביים בן זאב את אלבומו של ישראל כסיף "ילד תוף - אופרת רוק".
חיים אישיים

בן זאב נשוי למיכל ומתגורר בבנימינה.
ב-12 בפברואר 2025  יצא לחופשה יזומה משידורי רדיו בעקבות מעורבותו בתאונת דרכים בצומת מת"ם בחיפה, בה נהרגה הולכת רגל. ב-16 במרץ 2025 שב לשדר את תכניתו.
דיסקוגרפיה

"הכיוון מערב" (1975)
"לימונדה" (1977)
"אפרוחים" (1979)
"גנבים" (1985)
"חניה פרטית" (1991)
"האוסף" (1994)
"מתחת לכובע" (2010)
הערות שוליים

↑  אביו של דורי, השחקן מרדכי בן זאב, רצה לקרוא לבנו בשם "פורי", בגלל העובדה שדורי נולד בחג הפורים. אבל אמו של דורי התנגדה לרעיון ולבסוף נבחר השם "אלדורי", שקוצר ל"דורי".
↑  תוכנית הד"שים (שנכתבה: "ממנו אליך") עלתה לשידור בתחילת ספטמבר 1970 ודורי בן זאב מצוין כמגיש שלה החל מתחילת נובמבר 1970.ברדיו, למרחב, 5 בנובמבר 1970
↑  ירון מאיירשטיין, מכתבים ל"ערב ערב" - הקריין המפריע, מעריב, 23 באפריל 1972
↑  טלילה בן זכאי, הסיפור המלא והמופלא של נערי פוגי, מעריב, 13 במרץ 1974, המשך
↑  יגאל כץ, רשמי ג'אז, על המשמר, 13 בדצמבר 1972
↑  בניגוד לסוג השירים, נכתב באלבום שהשירים הם "שירי ילדים למבוגרים"
↑  שיר זה השתתף בפסטיבל שירי הילדים של שנת 1983, אבל צונזר בשידור הטלוויזיה של הפסטיבל ובתקליט שלו מפני שהתברר כי גיבורת השיר היא בעצם זונה
↑  רוביק רוזנטל‏, אין עלייך, אחותי, באתר "הזירה הלשונית"
↑  השיר "רעש במנוע", באתר Youtube
↑  סגל מרצים המרכז האוניברסיטאי אריאל
↑  דף מרצה של בן זאב, באתר אקדמית תל אביב יפו
↑  דף מרצה של בן זאב, באתר "בלה בלה" (ארכיון)
↑  דורי בן זאב ואניסה אשקר: הוכרזו הזוכים בפרסי לנדאו לאמנויות, באתר ynet, 22 בנובמבר 2016
↑  ליאור אל-חי, רן בוקר, שדר הרדיו דורי בן זאב דרס למוות אישה בחיפה: "מזועזע וכואב עד עמקי נשמתו", באתר ynet, 12 בפברואר 2025
↑
| --- | --- |
בקרת זהויות :  NLI: 987007297282105171  ISNI: 0000 0000 6956 7575  MusicBrainz: 49126393-ef4d-4fd4-8f64-634ffedb7a86  VIAF: 97310091   WorldCat (עם VIAF): 97310091 
דורי בן זאב באולפן "דורי באוויר"
אולפן "דורי באוויר": דורי בן זאב, מסקי שיברו וארנון פלטי
דורי בן זאב באולפן הרדיו 88FM (אוקטובר 2016)
דודו פארוק

| --- | --- |

דודו פארוק בהופעה במועדון הבארבי בתל אביב
 לידה:  21 באוקטובר 1996 (בן 28) תל אביב-יפו, ישראל 
 שם לידה:  אורי קומאי
 שם במה:  דודו פארוק
 מוקד פעילות:  ישראל 
 תקופת הפעילות:  מ-2017
 עיסוק:  ראפר
 סוגה:  היפ הופ • טראפ
 שיתופי פעולה בולטים:  קובי אוז, קין והבל 90210, יאנג בויז, נורוז, בוי אצ'י
 פרופיל ב-IMDb
 
אורי קומאי (נולד ב-21 באוקטובר 1996), המוכר בשם הבמה ובדמותו הפארודית דּוּדוּ פָארוּק, הוא ראפר ושחקן קולנוע ישראלי בעל אלבומי זהב המשלב בין טראפ למוזיקה מזרחית. מילות שיריו עוסקות באלימות ובמין באופן בוטה.
מיוצג על ידי רוברטו בן-שושן וליאו ניסים החל משנת 2023.
ביוגרפיה

קומאי גדל בשכונת מעוז אביב שבצפון תל אביב, למד בבית ספר הרב-תחומי עמל ליידי דייוויס תל אביב, והדריך בתנועת הצופים בשבט "הנשיא". בנובמבר 2015 התגייס לצה"ל, לחיל התותחנים גדוד רשף (402), ובהמשך מונה למפקד. אמו היא אשת מחשבים, ואביו סטארטאפיסט בתחום אבטחת מידע. החברה אותה ייסד אביו, ForeScout, הגיעה לשווי של למעלה ממיליארד דולר כשהונפקה בבורסה לניירות ערך בניו יורק בשנת 2017. אחותו הצעירה היא הדוגמנית נטע קומאי.
קריירה > מוזיקה

את הדמות הפרודית "דודו פארוק" יצר קומאי בסוף 2013, בהיותו תלמיד תיכון בכיתה י"א, כחשבון אינסטגרם פיקטיבי. הדמות פרצה לתודעה הציבורית בשנת 2017 בזכות ההצלחה לה זכו שיריו. דמותו של פארוק מעוצבת בהתאם לדמות הסטריאוטיפית של ערס, כולל גופיית סבא לבנה, כובע מצחייה וראש מגולח.
קומאי ספג ביקורת בעקבות המסרים הבוטים המועברים בשיריו של דמותו. יו"ר ויצו ישראל, גילה אשרת, פנתה לראש עיריית חדרה, צבי גנדלמן, ולשרת התרבות והספורט מירי רגב, בבקשה לבטל את הופעתו בפסטיבל בום בוקס בעיר. פארוק הואשם בביזוי נשים, הפצת מסרים אלימים מינית, פוגעניים ושוביניסטיים.
שיריו של פארוק הם קומיים, מוקצנים, ופרובוקטיביים. למשל, בספטמבר 2018 הוציא את השיר "דרעבלאך" הלועג לשירם של סטטיק ובן-אל תבורי, "גומיגם". באוקטובר 2018 הוציא את השיר "אלירן סבג", פרודיה על השיר "No Heart" של הראפר האמריקאי 21Savage.
פארוק שימש כיצגן (פרזנטור) של מותג הקונדומים "R3". החברה אף נתנה את חסותה למופע הראשון של פארוק שהתקיים בהאנגר 11. בנוסף, לכבוד המופע, החברה הוציאה חבילת קונדומים ב"מהדורת דודו פארוק" מיוחדת, עם אריזה ממותגת הכוללת תמונה של הזמר. בהופעה התארח קובי אוז לביצוע השיר "סמי וסומו". את המופע ליוו חברי להקת קין והבל 90210.
בעונה ה-16 של התוכנית "ארץ נהדרת" זכתה דמותו של פארוק לחיקוי שבוצע על ידי אלי פיניש.
בחודש ינואר 2019 ביצע קמפיין יח"צ לקידום הופעה גדולה בהאנגר 11. בין היתר, התארח באולפן התוכנית אופירה וברקוביץ'. קומאי התראיין בדמותו של פארוק, והמנחים תקפו אותו ודרשו ממנו לחשוף את פניו האמיתיות. העימות הסוער שנמשך דקות ארוכות הסתיים כשקומאי פוצץ את הריאיון ונטש את המקום. הריאיון פגע קשות בתדמיתו של דודו פארוק.
במרץ 2019 השיק את קליפ הווידאו לשירו "מים" בהשתתפות אורית פוקס, בו מוצגות קלישאות פורנוגרפיות. הקליפ עורר סערה ברשת וספג ביקורות רבות, כשחלק טוענים כי הוא גובל בפורנוגרפיה, וכי הוא מעורר השראה פורנוגרפית בקרב ילדים. בהמשך, הופעה שתוכננה לו בפסטיבל "הולי מולי" המיועד לבני נוער בראשון לציון בוטלה בהתערבות ראש העיר, עקב קריאת הפורום הדיגיטלי – שומרים על הילדים ברשת לביטול ההופעה.
ב-25 ביולי 2019 פרסם ביוטיוב שלו סרטון בשם "נסיך הסתיו" שבו הוא מציג באופן קומי כי הוא פורש מהזמר. לעומת זאת, באוגוסט של אותה שנה הוציא שיר בשם "מלך הקיץ".
פארוק דורג במקום השמיני בישראל ברשימת החיפושים הפופולריים ביותר בגוגל לשנת 2019.
ב-12 במאי 2020 הוציא את השיר "תינוק בעולם", שהוא מופיע בו בתור הדמות "בובי רז'ולו". חמישה ימים לאחר מכן, הוציא בתור "דודו פארוק 2" את השיר "סטפן לגר".
ב-16 במרץ 2021 הוציא את השיר "לא רוצה כלום המשוגעת". באפריל 2021 הוציא יחד עם אנה זק את השיר "כל החברים שלך".
ב-30 באוגוסט 2021 הוציא את אלבומו השני "ששש...".שכלל את הלהיטים סטפן וקובי.
מופיע מדי פעם כזמר אורח בהופעות של להקת המטאל הישראלית Shredhead בדמותו של דודו פארוק.
בחודש מאי 2022 התנצל קומאי בפני אנשים שדמותו של דודו פארוק פגעה בהם. בראיון טען כי הוא עוזב את דמותו של דודו פארוק לטובת קריירה מוזיקלית אחרת. עם זאת, קומאי המשיך להוציא שירים תחת שמו של דודו פארוק.
בנובמבר 2023 הוציא את השיר "גולני שלה" אותו הקדיש לזכרה של שני לוק אשר נרצחה במתקפת הפתע ב-7 באוקטובר וגופתה נחטפה לעזה. זהו השיר הראשון שאורי קומאי פרסם תחת שמו האמיתי, כאשר שמו של דודו פארוק מצוין בסוגריים. ב-2024 הוציא שיר בשם "בנים כמו לא בוכים" בשיתוף פעולה עם נועה קירל, כאשר הלחן והמילים נכתבו בשיתוף עם ינון יהל ומאי ספדיה. לאחר מכן גם הוציא שיר בשם "כבד אווז" בשיתוף עם ליעד מאיר וכן את השיר "החבר הכי טוב שלי" בשיתוף סטפן לגר.
קריירה > משחק

בשנת 2024 שיחק אורי קומאי בסדרה "ברלין בלוז" ששודרה ב-Yes הטלוויזיה בלוויין בתפקיד גדי, אחיה של טליה (שירה נאור).
לוהק לסדרה "ואפילו בהסתורה" של כאן 11 בתפקיד חרדי.
בשנת 2023 חתם בסוכנות של רוברטו בן שושן וליאו ניסים.
בשנת 2024 השתתף בסדרה "פטריק" לצד שלום אסייג ושלומי קוריאט.
חיים אישיים

נכון ל-2025, קומאי רווק ומתגורר בעין הוד.
דיסקוגרפיה > אלבומים

אוסף החשמל (2018)
ששש... (2021)
לקריאה נוספת

עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023.
מלחמות השבבים: המאבק על הטכנולוגיה שמניעה את העולם

| --- | --- |

 מידע כללי
 מאת:  כריס מילר
 שפת המקור:  אנגלית
 סוגה:  עיון
 נושא:  תעשיית המוליכים למחצה 
 הוצאה
 הוצאה:  צ'ארלס סקריבנר ובניו 
 תאריך הוצאה:  אוקטובר 2022 
 הוצאה בעברית
 הוצאה:  סלע מאיר
 תאריך:  2024
 תרגום:  אלחנן שפייזר
 פרסים
 ספר השנה של הפייננשל טיימס
 
מלחמות השבבים: המאבק על הטכנולוגיה שמניעה את העולם (באנגלית: Chip War: The Fight for the World’s Most Critical Technology) הוא ספר עיון משנת 2022 מאת פרופסור כריס מילר, היסטוריון כלכלי ועמית בכיר חיצוני במכון החשיבה השמרני American Enterprise Institute. הספר סוקר את התפתחותו של מוליך־למחצה (שבב) לכדי רכיב חיוני בחיים המודרניים. מילר מתאר בפירוט כמה מהמאבקים הגאופוליטיים סביב הטכנולוגיה הזו. הספר זכה בפרס ספר השנה של הפייננשל טיימס(אנ') לשנת 2022.
ביקורות

עיתונאי ה"פייננשל טיימס", דמטרי סבסופולו, שיבח את הספר על הפיכת תעשייה מורכבת לנגישה ומובנת. סבסופולו העריך את התיאור המפורט שמעניק מילר בנוגע לתנודות בתעשיית השבבים, לא רק בארצות הברית אלא גם במדינות אסייתיות השולטות בחלקים ניכרים משרשרת האספקה של הטכנולוגיה הזו.
כתב העת "Global Policy" הגדיר את "מלחמות השבבים" כאולי הספר המקיף ביותר עד כה על הגאופוליטיקה של תעשיית המיקרו-שבבים. הסקירה הכירה בהיקף הרחב של כיסוי הנושא על ידי מילר, החל מראשיתה הצנועה של התעשייה בעמק הסיליקון ועד למצבה הנוכחי של "תלות הדדית מנוצלת" (weaponized interdependence), המרוכזת בעיקר בסביבת מצר טאיוואן.
בארי אייכנגרין, בכתיבתו עבור "Foreign Affairs", ציין שלמילר סגנון סיפור קולח, אך הוא סיים לכתוב את הספר עוד לפני יישום המדיניות האמריקאית החדשה שמטרתה להגביל את גישתה של סין לטכנולוגיות מתקדמות לייצור שבבים. אייכנגרין גם הוסיף שהספר אינו מספק מסקנות לגבי מידת היעילות של בקרות הייצוא האמריקאיות בבלימת צמיחתה של תעשיית המוליכים־למחצה הסינית, או האם הן עלולות לדחוף את סין להגביר את תמיכתה בתעשייה או לנקוט פעולות תקיפות נגד טאיוואן.
הערות שוליים

↑  Heffernan, Virginia (2022-10-08). "The Global Might of the Tiny Chip". The New York Times. ISSN 0362-4331. נבדק ב-2023-05-15.
↑  "Chip War by Chris Miller". Financial Times. נבדק ב-2023-05-15.
↑  Hesse, Martin; Sauga, Michael; Rosenbach, Marcel (2022-12-02). "Friends or Frenemies?: Significant Trans-Atlantic Divides Emerge in Global Chip War". Der Spiegel (באנגלית). ISSN 2195-1349. נבדק ב-2023-05-15.
↑  "Chip War — battle for the globe's computing power". Financial Times. 2022-10-11. נבדק ב-2023-05-15.
↑  Bakula, Robertas. "Book Review: How the "Chip War" Vindicates Economics". AIER. נבדק ב-2023-05-15.
↑  Eichengreen, Barry (2023-02-28). "Book Review: "Chip War" by Chris Miller". Foreign Affairs. ISSN 0015-7120. נבדק ב-2023-05-15.
אברהם אורטליוס

| --- | --- |

פורטרט של אברהם אורטליוס, מאת פטר פאול רובנס
 לידה:  14 באפריל 1527 אנטוורפן, ארצות השפלה ההבסבורגיות 
 פטירה:  28 ביוני 1598 (בגיל 71) אנטוורפן, ארצות השפלה הספרדיות 
 מדינה:  ארצות השפלה הספרדיות 
 השקפה דתית:  הכנסייה הקתולית 
 חתימה:   
 
אברהם אורטליוס, או אברהם אורטל (בהולנדית: Abraham Ortelius;‏ 14 באפריל 1527 – 28 ביוני 1598), היה קרטוגרף וגאוגרף פלמי, שהשאיר את חותמו בתחום ההיסטוריה של הקרטוגרפיה, בעיקר הודות לאטלס המודרני הראשון, מעשה ידיו: Theatrum Orbis Terrarum (התיאטרון של העולם). האטלס יצא לאור בשנת 1570, תורגם במהלך השנים ל-7 שפות והופץ - בהמשך, ב-31 מהדורות.
בשנת 1575 אברהם מונה לגאוגרף של מלך ספרד, פליפה השני. חותם מיוחד הותירו גם המפות שצייר; מפות אלה הן פריטים מבוקשים בידי אספנים ושוויין נאמד כיום בעשרות אלפי דולרים. אורטליוס נחשב גם לאבי התאוריה הגורסת שבעבר הרחוק כל היבשות היו מאוחדות, וכי במשך הזמן התרחשה נדידתן והיפרדותן זו מזו. תאוריה זו שפותחה בהמשך על ידי אלפרד וגנר, נחשבת כאחת המהפכות המדעיות החשובות במאה העשרים.